దశరథ్ టిర్కీ

దశరథ్ టిర్కీ భారతదేశానికి చెందిన రాజకీయ నాయకుడు. ఆయన 2014లో జరిగిన లోక్‌సభ ఎన్నికలలో అలీపుర్దువార్స్ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.

 రాజకీయ జీవితం 
దశరథ్ టిర్కీ రివల్యూషనరీ సోషలిస్ట్ పార్టీ (ఇండియా) పార్టీ ద్వారా రాజకీయాల్లోకి వచ్చి 2001, 2006 & 2011 పశ్చిమ బెంగాల్ శాసనసభ ఎన్నికలలో ఆర్‌ఎస్‌పి అభ్యర్థిగా పోటీ చేసి వరుసగా మూడుసార్లు కుమార్‌గ్రామ్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. ఆయన ఆ తర్వాత తృణమూల్ కాంగ్రెస్‌లో చేరి 2014లో జరిగిన లోక్‌సభ ఎన్నికలలో అలీపుర్దువార్స్ లోక్‌సభ నియోజకవర్గం నుండి తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి ఆర్‌ఎస్‌పి అభ్యర్థి మనోహర్ టిర్కీపై 21,397 ఓట్ల మెజారిటీతో గెలిచి లోక్‌సభ సభ్యుడిగా ఎన్నికయ్యాడు. 

దశరథ్ టిర్కీ 2019లో జరిగిన లోక్‌సభ ఎన్నికలలో అలీపుర్దువార్స్ లోక్‌సభ నియోజకవర్గం నుండి తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి జాన్ బార్లా చేతిలో 2,43,989 ఓట్ల తేడాతో ఓడిపోయి 2020లో భారతీయ జనతా పార్టీలో చేరాడు.

మూలాలు 	   

వర్గం:1967 జననాలు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు
వర్గం:పశ్చిమ బెంగాల్ రాజకీయ నాయకులు
వర్గం:పశ్చిమ బెంగాల్ వ్యక్తులు
వర్గం:16వ లోక్‌సభ సభ్యులు
వర్గం:భారతీయ జనతా పార్టీ రాజకీయ నాయకులు
వర్గం:పశ్చిమ బెంగాల్ శాసనసభ సభ్యులు